OpenLLM-France/wikimedia huggingface dataset:
# El Carnerol

El Carnerol és un paratge a cavall dels termes municipals de Granera i de Monistrol de Calders, al Moianès.
Està situat a l'extrem de llevant del terme monistrolenc i al de ponent del de Granera, a l'esquerra del torrent de l'Om, al nord-est de l'Otzetó, al nord de la masia de l'Otzet i de la Tomba del Moro i al sud-oest del Serrat del Trompa.
Deu el seu nom a una masia desapareguda que hi havia a l'extrem nord-est del Serrat del Moro, de la qual es conserven només restes disperses.

## Referències

* ↑ ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.

## Bibliografia

* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* Institut Cartogràfic de Catalunya; cal fer un pas d'aproximació
# Homewood (Alabama)

Homewood és una població dels Estats Units a l'estat d'Alabama. Segons el cens del 2000 tenia 25.043 habitants.

## Demografia

Segons el cens del 2000, Homewood tenia 25.043 habitants, 10.688 habitatges, i 5.878 famílies. La densitat de població era de 1.163,6 habitants/km².
Dels 10.688 habitatges en un 27,2% hi vivien nens de menys de 18 anys, en un 41% hi vivien parelles casades, en un 11,4% dones solteres, i en un 45% no eren unitats familiars. En el 36,2% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,87.
Per edats la població es repartia de la següent manera: un 20,3% tenia menys de 18 anys, un 17,8% entre 18 i 24, un 34% entre 25 i 44, un 17,3% de 45 a 60 i un 10,6% 65 anys o més.
L'edat mitjana era de 30 anys. Per cada 100 dones hi havia 86 homes. Per cada 100 dones de 18 o més anys hi havia 81,9 homes.
La renda mitjana per habitatge era de 55.431 $ i la renda mitjana per família de 70.256 $. Els homes tenien una renda mitjana de 40.969 $ mentre que les dones 34.694 $. La renda per capita de la població era de 25.491 $. Aproximadament el 4,4% de les famílies i el 7,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# L'Orri

* Per a altres significats, vegeu «l'Orri (Espui)».
L'Orri és una entitat de població al municipi de Pardines, a la comarca catalana del Ripollès. En el cens de 2011 tenia 14 habitants.

## Referències

* ↑ «Entitats que formen Pardines». municat.gencat.cat. [Consulta: 3 juliol 2011].
# Tres soldats blancs alcistes

Tres soldats blancs alcistes (en anglès: Bullish Three White Soldiers) és un patró d'espelmes japoneses format per tres espelmes que indica un possible canvi en la tendència baixista; rep aquesta denominació perquè el formen tres espelmes blanques successives que serien els soldats. És un fort senyal de canvi de tendència.

## Criteri de reconeixement

* La tendència prèvia és baixista
* Es forma una primera espelma blanca caracteritzada per un gap previ a la baixa que s'omple tancant a l'alça
* Es formen dues espelmes blanques successives
* Cadascuna obra dins del cos de l'anterior (inferior al tancament previ), més amunt o més avall, però és preferible que sigui de la meitat en amunt
* Cadascuna té un tancament superior a l'anterior, i aquest és proper al high

## Explicació

En un context de tendència baixista, l'aparició de les tres espelmes blanques successives marcant màxims successius i propers al high evidencia que ja s'ha arribat a un canvi en la tendència baixista. Les espelmes blanques es formen pel tancament de posicions curtes.

## Factors importants

Les obertures estan dins del cos, i és indiferent si és més amunt o més avall, per bé que és preferible que siguin de la meitat en amunt. Si els tres soldats són molt llargs, cal estar previngut de possibles drawbacks per sobrecompra. La fiabilitat d'aquest patró és molt alta, però tot i així es recomana la confirmació l'endemà en forma gap alcista, un trencament de tendència si no ho ha fet ja, o una nova espelma blanca amb tancament superior. Cal però estar previngut segons la franja temporal en la que es treballi, perquè si és en diari i les espelmes negres són molt llargues cal estar previngut de possibles pull backs per sobrcompra.

## Bibliografia

* «Bullish Three White Soldiers». Candlesticker. [Consulta: 9 maig 2011].
# El frasco

El frasco és una pel·lícula argentina estrenada en Buenos Aires l'11 de setembre de 2008 dirigida per Alberto Lecchi sobre el guió de Pablo Solarz, Verónica Chen i Peto Menahem.
Tracta d'una història d'amor entre dues persones totalment oposades, un conductor d'autobús que no parla amb ningú i una professora d'un col·legi d'un petit poble de l'Argentina que no vol parlar del seu passat.

## Opinió del director i els protagonistes

El director Alberto Lecchi va assenyalar que "el desafiament de la història és aconseguir fer creïble que una dona com Romina s'enamora d'un tipus tan maldestre com Pérez". Leticia Bredice afirma que és una pel·lícula molt femenina en la qual, al final, "les dones som un gosset falder que es disfressa de lleopard i que al final busquen tenir afecte".

## Sinopsi

El llargmetratge comença amb un home sol, al qual tots coneixen per El Mut, que recull les seves coses per a anar-se a treballar com a conductor d'autobús. En una de les seves parades es troba amb una mestra amiga seva que li demana un favor, portar un paquet a una clínica perquè l'analitzin.
Ell accepta, però en parar a menjar es deixa el paquet en un restaurant i no pot recuperar-lo fins l'endemà passat, el que l'obliga a mentir a la seva amiga i a ficar-se en un divertit escàndol per a aconseguir que no se senti defraudada.
A poc a poc tots dos personatges, sumits en la solitud i el dolor encara que no vulguin reconèixer-lo, es van coneixent i unint més i més fins que es veuen obligats a fer un viatge junts que els descobreix tots els seus secrets i les petites mentides que els uneixen.

## Repartiment

* Darío Grandinetti: Juan Perez
* Leticia Brédice: Romina
* Martín Piroyansky: Luis

## Premis

La pel·lícula es va presentar en la 53a edició de la Setmana Internacional de Cinema de Valladolid, on va ser premiada amb l'Espiga de Plata. Darío Grandinetti va aconseguir també en la mateixa el premi del Públic.
A la XV Mostra de Cinema Llatinoamericà de Catalunya va obtenir el premi de l'audiència i el del millor guió.

## Referències

* ↑ Alberto Lecchi desenrosca la comedia y el amor con «El frasco», ABC, 31 d'octubre de 2008
* ↑ Entrevista a Alberto Lecchi a Filmin
* ↑ La brasileña 'Estómago' se convierte en la gran triunfadora de la Seminci, 20minutos, 1 de noviembre de 2008.
* ↑ Desierto adentro, de Rodrigo Plá, la mejor de la 15 Mostra de cine de Cataluña, La Jornada, 4 d'abril de 2009

## Enllaços externs

Tràiler a YouTube
* Estómago" y "El frasco", brasileña y argentina, espigas de oro y plata en la Semana de Cine de Valladolid a Viquinotícies
# Ichapore

Ichapore o Ichapur, antiga Bankibazar, en bengalí: ইছাপুর, és una ciutat de l'Índia a Bengala Occidental, prop de Barrackpore a la riba del Ganges, amb una població d'uns 100.000 habitants. És coneguda per ser fàbrica d'armes.
Fou el principal establiment de la Companyia d'Oostende, que va rebre patent imperial austríaca el 1722 amb un capital de sis milions de florins. La companyia va fundar dos establiments: Coblong o Covelong (entre Chennai, dels britànics, i Sadras, dels neerlandesos) a la costa sud-est, i Bankipur o Bankibazar entre la neerlandesa Chinsura i la britànica Calcuta, a Bengala.
El lloc era envejat pels francesos, anglesos i neerlandesos, i al mateix temps els austriacs miraven als establiments francesos de Pondichery i Chandarnagar. Però quan Àustria va tenir interès en el reconeixement pels europeus de la Pragmatica Sanció el 1727, la patent fou suspesa per set (1727) i la companyia sacrificada (encara que formalment només fou una suspensió temporal). El 1733 el general i fawjadar mogol de Hoogly, instigat per francesos i anglesos, va assetjar la factoria situada a uns vuit quilòmetre sota Hooghly-Chinsurah a la riba oposada del riu, i la guarnició (14 persones), que no podia esperar suport extern, va abandonar el lloc i va retornar a Europa. El nawab van tenir residència al barri de Nawabganj. Un segon intent de la companyia va acabar amb la seva definitiva expulsió el 1744. La companyia d'Oostende va fer fallida el 1784 i fou abolida el 1793.

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# La Guàrdia (Navès)

La Guàrdia és una muntanya de 1.448 metres al sud-oest de la Serra de Busa, al municipi de Navès, a la comarca del Solsonès. Al cim hi ha un vèrtex geodèsic (referència 276092001 de l'ICC).
Aquest cim està inclòs al llistat dels 100 cims de la FEEC

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Canó d'aigua

Un canó d'aigua és un dispositiu que dispara un raig d'alta pressió d'aigua. Típicament, un canó d'aigua pot bombar un gran volum d'aigua, sovint a centenars de metres. S'utilitzen en l'extinció d'incendis i per al control d'aldarulls.

## Galeria d'imatges

* Destacament d'antiavalots de la policia polonesa, filmant una trobada. Es veu un canó d'aigua al fons.
* Policia croata; Canó d'aigua CVT-6000
* Dipòsit de 9000 litres amb canó d'aigua de policia alemanya WaWe 9000
* Canó d'aigua de la Policia Nacional Francesa
* Canó d'aigua de la Policia Nacional Francesa desplegat per evitar disturbis després de les eleccions presidencials, el 6 de maig de 2007
* Manifestació contra la cimera del G8, 9/5/2007
* Canó d'aigua de la policia neerlandesa.
* Vehicle del departament de policia metropolitana de Tòquio Kidotai (policia antidisturbi). El cotxe base és un Fuso Mitsubishi.
* Vehicle OMON de control de disturbis rus amb canó d'aigua "Lavina-Uragan".
* ABS-40 "Lavina", canó d'aigua per al control de disturbis al xassís d'un BAZ-6953
* Vehicle amb canó d'aigua de la policia d'Indonèsia.
* Vehicle de canó d'aigua de la policia de Panamà, anomenat "Pitufo" (Smurf).
* Camió blindat antidisturbis utilitzat per la policia colombiana. Fabricat per ISBI. Emmagatzema 11.500 litres d'aigua.
* TOMA (vehicle)

## Referències

* ↑ «Los chorros de agua contra los manifestantes: el ejemplo de Turquía.» eldiario.es. Consulta: 10 de noviembre de 2014.
* ↑ «Exemple de canó d'aigua a Catalunya». [Consulta: 13 novembre 2018].
# Ecuador Open Quito 2015

El Torneig de Quito 2015, oficialment conegut com a Ecuador Open Quito 2015, és un esdeveniment de tennis disputat sobre terra batuda que pertany a les sèries 250 de l'ATP. L'edició inaugural del torneig es va celebrar entre el 2 i el 8 de febrer del 2015 al Club Jacarandá de Quito, Equador.
El tennista dominicà Víctor Estrella Burgos no només va guanyar el primer títol de la seva carrera sinó que es va classificar per la seva primera final del circuit amb 34 anys. D'aquesta manera va esdevenir el tennista de més edat en guanyar el seu primer títol. A més, també va disputar la final de dobles però no va poder fer doblet.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | F. López | 7 | 6 | |
| | A. González | 5 | 2 | | 1 | F. López | 4 | 7 | 6 |
| Q | N. Jarry | 4 | 6 | 3 | 7 | D. Lajovic | 6 | 5 | 1 |
| 7 | D. Lajovic | 6 | 3 | 6 | | | | | | 1 | F. López | 7 | 7 |
| 3 | F. Verdasco | 7 | 6 | | | | | | | 3 | F. Verdasco | 6⁵ | 6¹ |
| Q | G. Melzer | 6² | 4 | | 3 | F. Verdasco | 6 | 6 | | | | | |
| | A. Falla | 5 | 1 | | 5 | P. Lorenzi | 1 | 2 | | | | | |
| 5 | P. Lorenzi | 7 | 6 | | | | | | | | | | | 1 | F. López | 2 | 7 | 6⁵ |
| 8 | V. Estrella Burgos | 7 | 6 | | | | | | | | | | | 8 | V. Estrella Burgos | 6 | 6⁵ | 7 |
| Q | R. Olivo | 6⁵ | 4 | | 8 | V. Estrella Burgos | 6 | 6 | | | | | |
| | D. Gimeno Traver | 3 | 7 | 5 | 4 | M. Klizan | 2 | 2 | | | | | |
| 4 | M. Klizan | 6 | 5 | 7 | | | | | | 8 | V. Estrella Burgos | 7 | 7 |
| 6 | T. Bellucci | 6 | 3 | 7 | | | | | | 6 | T. Bellucci | 6⁵ | 5 |
| | H. Zeballos | 2 | 6 | 6⁶ | 6 | T. Bellucci | 6 | 7 | | | | | |
| | A. Montañés | 7 | 7 | | | A. Montañés | 3 | 6⁶ | |
| 2 | S. Giraldo | 6¹ | 5 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Treat Huey Scott Lipsky | 7 | 7 | |
| | Roberto Carballes Baena Albert Montañés | 6$^3$ | 6$^4$ | | 1 | Treat Huey Scott Lipsky | 6$^3$ | 6² | |
| | Alejandro Falla Alejandro González | 7 | 2 | [4] | | Víctor Estrella Burgos Joao Souza | 7 | 7 | |
| | Víctor Estrella Burgos Joao Souza | 5 | 6 | [10] | | | | | | | Víctor Estrella Burgos Joao Souza | 5 | 6$^3$ |
| Alt | Gero Kretschmer Alexander Satschko | 6 | 6 | | | | | | | Alt | Gero Kretschmer Alexander Satschko | 7 | 7 |
| | Daniel Gimeno Traver A. Menéndez Maceiras | 3 | 3 | | Alt | Gero Kretschmer Alexander Satschko | 7 | 6$^3$ | [10] |
| | César Ramírez M.A. Reyes Varela | 6 | 5 | [4] | 2 | Feliciano López Oliver Marach | 6² | 7 | [5] |
| 2 | Feliciano López Oliver Marach | 4 | 7 | [10] | | | | | |

## Enllaços externs

* Web oficial Arxivat 2015-06-23 a Wayback Machine. (castellà)
* Quadre individual masculí PDF
* Quadre dobles masculins PDF
Quito :
2015
2016
2017
2018 :
ATP World Tour 2015
< 2014
2016 > :
ATP World Tour Finals, Londres :
# El petó (Hayez)

* Aquest article tracta sobre El petó (Hayez). Vegeu-ne altres significats a «El bes».
El petó o El bes (en italià, Il bacio) és una pintura de l'artista italià Francesco Hayez. Possiblement l'obra més coneguda de l'autor, el quadre aglutina característiques del romanticisme italià i s'ha citat sovint com un exemple representatiu del Risorgimento. S'exposa actualment a la Pinacoteca de Brera a Milà.

## Vegeu també

* El bes (Klimt) de Gustav Klimt
# Ian Raby

Ian Raby va ser un pilot de curses automobilístiques britànic que va arribar a disputar curses de Fórmula 1.
Va néixer el 22 de setembre del 1921 a Woolwich, Londres, Anglaterra i va morir a Lambeth, Anglaterra el 7 de novembre del 1967.

## A la F1

Ian Raby va debutar a la cinquena cursa de la temporada 1963 (la catorzena temporada de la història) del campionat del món de la Fórmula 1, disputant el 20 de juliol del 1963 el GP de Gran Bretanya al circuit de Silverstone.
Va participar en un total de set proves puntuables pel campionat de la F1, disputades en tres temporades consecutives (1963-1965) aconseguint una onzena posició com a millor classificació i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1963 | Ian Raby | Gilby | BRM | MON | BEL | HOL | FRA | GBR Ret | ALE NVQ | ITA NVQ | USA | MEX | SUD | - | 0 |
| 1964 | Ian Raby | Brabham | BRM | MON | HOL | BEL | FRA | GBR Ret | ALE | AUT | ITA NVQ | USA | MEX | - | 0 |
| 1965 | Ian Raby | Brabham | BRM | SUD | MON | BEL | FRA | GBR 11 | HOL | ALE NVQ | ITA | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 7 | 0 | 0 | 0 | 0 | 0 |
# Kenneth M. Setton

Kenneth Meyer Setton (New Bedford, Massachusetts, 17 de juny de 1914 – Princeton, Nova Jersey, 18 de febrer de 1995) fou un historiador estatunidenc expert en història de l'Europa medieval, especialment en les Croades.

## Vida i obra

Després d'una infància difícil en la qual hagué de guanyar-se la vida des dels 13 anys, Setton aconseguí llicenciar-se el 1936 a la Universitat de Boston. El 1938 obtingué el títol de màster i el doctorat el 1941 a la Universitat de Colúmbia amb una tesi amb el títol Christian Attitude Toward the Emperor in the Fourth Century dirigida per Lynn Thorndike. Setton fou professor successivament a les universitats de Boston, Manitoba, Pennsylvania (1950-65) i en el període 1965-68 a la Universitat de Wisconsin. A partir de 1968 va treballar a l'Institute for Advanced Study a Princeton.
Els seus estudis se centraren en l'Europa medieval i particularment en l'època de les Croades. Passà gairebé vint anys elaborant el seu volum clàssic The Papacy and the Levant, 1204-1571 (4 volums) que fou premiat amb diversos premis (Haskins Medal de la Medieval Academy of America el 1980 pels primers volums i el John Frederick Lewis Prize de la Philosophical Society el 1980 pels darrers). També publicà un llibre sobre la dominació catalana d'Atenes en el segle xiv.
Setton creia que hom s'havia d'aproximar a les fonts històriques en la llengua original, cosa que el portà a parlar italià, francès, alemany i català, a més conèixer el llatí i grec clàssics.
Des de 1958 fou membre corresponent de la Secció Històrico-Arqueològica de l'Institut d'Estudis Catalans. Rebé el premi Catalonia de l'IEC el 1976.

## Publicacions

* Christian Attitudes Toward the Emperor in the Fourth Century. Columbia University Press, 1941. , Tesi de doctorat
* The Bulgars in the Balkans and the occupation of Corinth in the seventh century. Mediaeval Academy of America, 1950.
* The Papacy and the Levant, 1204-1571. quatre volums. American Philosophical Society, 1976–1984. ISBN 978-0-87169-114-9.
* History of the Crusades. five volumes. University of Wisconsin Press, 1955–1990. ISBN 978-0-299-04834-1. , editor en cap amb Harry W. Hazard, Robert Lee Wolff, Marshall W. Baldwin i Norman P. Zacour com a coautors
* Venice, Austria and the Turks in the 17th Century. American Philosophical Society, 1991. ISBN 978-0-87169-192-7.
* Western Hostility to Islam. American Philosophical Society, 1992. ISBN 978-0-87169-201-6.
* Catalan Domination of Athens, 1311-1388.
* The Catalans in Greece (1975). Publicada el 1987 traduïda al castellà per Juan Godo i col·laboració de Josep Maria Ainaud i Jaume Sobrequés per Ediciones Orbis el 1987 Los catalanes en Grecia ISBN 84-7634-104-0
* Europe and the Levant in the Middle Ages and Renaissance.
* Athens in the Middle Ages.

## Enllaços externs

* «Kenneth M. Setton». Gran Enciclopèdia Catalana. Barcelona: Grup Enciclopèdia Catalana.
* Alamanac de la Universitat de Pennsylvania
* Alamanac de la Universitat Pennsylvania (Premi John Frederick Lewis 1957
* Biografia a la web Historians
* Notícia necrològica en el New York Times
# Casa del Metge Serra

Casa del Metge Serra és una obra de Isona i Conca Dellà (Pallars Jussà) inclosa a l'Inventari del Patrimoni Arquitectònic de Catalunya.

## Descripció

Habitatge unifamiliar cantoner de planta baixa, dos pisos i golfa. Portal adovellat i balcó de pedra a la façana principal arrebossada. La mitgera deixa vista la pedra irregular, i l'entrada a l'era i un petit fet amb posterioritat.

## Referències

* ↑ «Casa del Metge Serra». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 març 2019].
# Tres rius alcistes

Tres rius alcistes (en anglès: Bullish Unique Three River Bottom) és un patró d'espelmes japoneses format per tres espelmes que es forma molt rarament que indica un possible canvi en la tendència baixista. Acostuma a correspondre's, en patrons de gràfics, a la formació de Cap i espatlles.

## Criteri de reconeixement

* La tendència prèvia és baixista
* Es forma una primer primera espelma negra
* Després es forma una espelma amb forma de martell alcista l'ombra inferior del qual marca un nou mínim inferior
* L'endemà es forma una petita espelma blanca, sense pràcticament ombres, i que està per sota del cos del martell alcista precedent

## Explicació

En un context de tendència baixista es forma una espelma negra seguida per una altra en forma de martell alcista però que en lloc d'aparèixer després d'un gap baixista com li pertocaria en aquest patró, es forma després d'obrir a l'alça; la llarga ombra inferior senyala la força dels bulls. El tercer dia s'obre a la baixa apareixen novament les compres i es tanca a l'alça, per bé que no amb la força suficient, formant un espelma blanca amb un petit cos per dessota del cos del martell precedent però amb un mínim superior al d'aquest. Es forma un escenari d'equilibri que evidencia la manca de força dels bears per prosseguir amb la tendència baixista.

## Factors importants

Es recomana esperar a la confirmació al quart dia següent en forma gap alcista, un trencament de tendència, o sinó en forma d'espelma blanca amb tancament superior.

## Bibliografia

* «Bullish Unique Three River Bottom». Candlesticker. [Consulta: 9 maig 2011].
# Ecuador Open

El Torneig de Quito, també conegut com a Ecuador Open, fou un torneig professional de tennis que es disputà sobre terra batuda pertanyent a la categoria ATP World Tour 250 dins el circuit professional masculí de l'ATP masculí. El torneig se celebrà en el Club Jacarandá de Cumbayá, prop de Quito, Equador.

## Història

L'organització del torneig va adquirir els drets del torneig de Viña del Mar (Xile) mantenint les mateixes dates, tipus de superfície, i seguint disputant-se a l'Amèrica del Sud.
La crisi econòmica que va patir el país va afectar el finançament del torneig i es va cancel·lar l'edició de 2019. Els drets del torneigs foren adquirits per organitzar un torneig a la ciutat argentina de Córdoba.

## Palmarès
### Individual masculí

| Any | Campió | Finalista | Resultat |
| 2018 | Roberto Carballés Baena | Albert Ramos Viñolas | 6−3, 4−6, 6−4 |
| 2017 | Víctor Estrella Burgos (3) | Paolo Lorenzi | 6−7(2), 7−5, 7−6(6) |
| 2016 | Víctor Estrella Burgos | Thomaz Bellucci | 4−6, 7−6(5), 6−2 |
| 2015 | Víctor Estrella Burgos | Feliciano López | 6−2, 6−7(5), 7−6(5) |

### Dobles masculins

| Any | Campions | Finalistes | Resultat |
| 2018 | Nicolás Jarry Hans Podlipnik-Castillo | Austin Krajicek Jackson Withrow | 7−6(6), 6−3 |
| 2017 | James Cerretani Philipp Oswald | Julio Peralta Horacio Zeballos | 6−3, 2−1, retirada |
| 2016 | Pablo Carreño Busta Guillermo Durán | Thomaz Bellucci Marcelo Demoliner | 7−5, 6−4 |
| 2015 | Gero Kretschmer Alexander Satschko | Víctor Estrella Burgos Joao Souza | 7−5, 7−6(3) |

## Referències

* ↑ «Quito to host 250 event from 2015» (en anglès). ATP, 04-09-2014. [Consulta: 19 novembre 2014].
* ↑ «El Ecuador Open Quito será transmitido a 190 países» (en castellà). El Comercio, 04-09-2014. [Consulta: 19 novembre 2014].
* ↑ «ATP World Tour Event In Quito Not To Continue In Ecuador» (en anglès). Tennis-TourTalk.com, 25-08-2018. Arxivat de l'original el 2018-08-31. [Consulta: 15 juliol 2019].
* ↑ Guerrero, Santiago. «La crisis en Ecuador también fulminó al tenis» (en castellà). El Comercio, 06-09-2018. [Consulta: 15 juliol 2019].

## Enllaços externs

* Web oficial Arxivat 2015-06-23 a Wayback Machine. (castellà)
* Perfil del torneig a l'ATP (anglès)
Quito :
2015
2016
2017
2018 :